Teôlôjia sistematika

Ny teôlôjia sistematika, na sistematika, dia taranja ao amin' ny teôlôjia kristiana izay andaminana ny teôlôjia mba hitsinjarana azy ho sokajy na sistema samihafa. Miresaka lohahevitra maromaro ao amin' ny boky samihafa ny Baiboly, ka ny teôlôjia sistematika no ahafahana manangona fahalalana samihafa momba lohahevitra tokana.

Maneho amin' ny fomba voalahatra sy voasaina ary mirindra ny fotopampianaran' ny finoana kristiana ny teôlôjia sistematika. Miresaka zavatra toy ny fampianaran' ny Baiboly momba ny lohahevitra sasany na izay marina momba an' Andriamanitra sy ny tontolony izy io. Izy io koa dia miorina amin' ny taranja biblika, ny tantaran' ny fiangonana, ary koa ny teôlôjia biblika sy teôlôjian' ny tantara. Ny teôlôjia sistematika dia mitovy andraikitra amin' ny sehatra hafa toy ny teôlôjia fototra, ny dôgmatika, ny etika, ny apôlôjetika, ary filôzôfian' ny fivavahana.

 Sampan' ny teôlôjia 
Ny zavatra karohina ao amin' ny teôlôjia sistematika dia matetika mifandray amin' ny sampana lehiben' ny teôlôjia:

 ny tantaran' ny Baiboly; 
 ny famakafakana ny Baiboly;
 ny hermeneotikan' ny Baiboly;
 ny teôlôjia biblika;
 ny teôlôjia manokana na fotopampianarana momba an' Andriamanitra: fandalinana momba an' Andriamanitra, ary indrindraindrindra, momba an' Andriamanitra Ray; 
 ny kristôlôjia, seha-pandalinana momba an' i Kristy: ny fiainany, ny iraka nampanaovina azy, ny toetrany ary ny fifandraisany amin' Andriamanitra sy ny olombelona;
 ny pneomatôlôjia: fandalinana momba ny Fanahy Masina; 
 ny sôteriôlôjia: fandalinana momba ny famonjena, indrindra ny hevitra momba ny fanamarinana sy ny fahamasinana
 ny apôlôjetika;
 ny eklesiôlôjia: fandalinana ny lafiny maro momba ny Fiangonana (indraindray ny eklesiôlôjia dia mifandray amin' ny teôlôjia pratika);
 ny eskatôlôjia kristiana: fandalinana momba ny fitsarana farany sy ny anjaran' ny olombelona;
 ny hamartiôlôjia (avy amin' ny teny grika hoe hamartia, "fahotana"): fandalinana momba ny ota sy ny faharatsiana;
 ny anjelôlôjia, fandalinana momba ny anjely sy ny iraka nampanaovina azy ireo;
 ary ny demônôlôjia, fandalinana momba ny demony, indrindra fa momba an' i Satana.

 Jereo koa 

 Teôlôjia dôgmatika